A fe mas gran en Ruanda ye o cristianismo catolico, manimenos ha habiu cambeos significativos en a demografía relichiosa d'a nación dende o chenocidio, con muitas conversions a cristianismo evanchelico y, en menor grau, a l'Islam. Seguntes o censo de 2012, os cristians catolicos represientaban o 43,7 % d'a población, os protestants (excluyius os adventistas d'o seteno día) o 37,7 %, os adventistas d'o seteno día o 11,8 % y os musulmans o 2,0 %; Lo 0,2 % afirmó no tener creyencias relichiosas y o 1,3 % no declaró relichión. A relichión tradicional, tot y con estar seguida oficialment per nomás o 0,1 % d'a población, conserva lo suyo influxo. Muitos ruandeses veyen a lo Dios cristiano como sinonimo d'o Dios tradicional ruandés Imana.